
Cynllun Dirprwyo

****

****

Cynllun Dirprwyo

Cyflwyniad

Mae'r Cynllun Dirprwyo hwn yn cofnodi lle gorwedda’r awdurdod ym Mhrifysgol Metropolitan Caerdydd (y Brifysgol) am benderfyniadau a wneir yn enw, neu ar ran, y Brifysgol. Mae'n ffurfio rhan o'r ddogfennaeth lywodraethu sy'n esbonio sut mae'r Brifysgol yn gweithredu a phwerau ei gwahanol grwpiau penderfynu.

Mae Tabl Awdurdod a Dirprwyaethau ynghlwm yn Atodlen 1. Ni all unrhyw atodlen o'r fath fod yn hollol gynhwysfawr, ond mae'n nodi lle gorwedda'r awdurdod ar gyfer categorïau penodol o benderfyniadau. Mae hefyd yn darparu ffrâm gyfeirio y gellid ei defnyddio i ddatrys cwestiynau am fathau eraill o benderfyniadau.

Mae'r atodlen isod yn nodi’r cyfrifoldeb am y cam olaf ('cadarnhau') o wneud penderfyniad yn unig, ac nid y cyfrifoldeb am lunio cynigion strategol, polisi a busnes, er enghraifft.

Er y gall Bwrdd y Llywodraethwyr ddirprwyo'r cyfrifoldeb am wneud penderfyniadau i gyrff neu unigolion eraill, y Bwrdd sy’n atebol am y penderfyniadau a wneir yn y pen draw. Bydd yna fecanweithiau sicrwydd i roi sicrwydd i’r Bwrdd o ran sut mae'r dirprwyaethau’n cael eu defnyddio, a cheidw’r Bwrdd y gallu i adolygu penderfyniadau os oes angen.

Fframwaith ac egwyddorion dirprwyo

1. Fel corff llywodraethu'r Brifysgol, mae Bwrdd y Llywodraethwyr (y Bwrdd) yn gyfrifol am:

* hyrwyddo gwerthoedd y Brifysgol a'i hymrwymiad i gydraddoldeb, amrywiaeth a chynhwysiant;
* penderfynu ar gymeriad a chenhadaeth addysgol y Brifysgol a goruchwylio ei gweithgareddau, gan gynnwys trwy ddatblygu cynlluniau strategol priodol;
* goruchwylio cydymffurfiaeth â'r holl ganllawiau strategaethau a rhwymedigaethau ariannu perthnasol;
* y defnydd effeithiol ac effeithlon o adnoddau, solfedd y Brifysgol a'r Gorfforaeth, a diogelu eu hasedau;
* cymeradwyo amcangyfrifon blynyddol o incwm a gwariant a monitro perfformiad ariannol yn erbyn yr amcangyfrifon hyn;
* cymeradwyo cyfrifon blynyddol;
* penodi, aseinio, graddio, atal, diswyddo a phenderfynu ar gyflog ac amodau gwasanaeth yr Is-Ganghellor, a deiliaid swyddi uwch fel y gallai’r Bwrdd benderfynu ar ôl ymgynghori, lle y bo’n briodol, â'r Is-Ganghellor;
* arfarnu'r Is-Ganghellor;
* sefydlu fframwaith ar gyfer cyflog ac amodau gwasanaeth pob aelod arall o staff; sicrhau bod polisïau a gweithdrefnau ar waith ar gyfer delio â pherfformiad, disgyblaeth, diswyddo a chwynion staff;
* sicrhau y caiff systemau rheoli ac atebolrwydd eu sefydlu a’u monitro, gan gynnwys rheolaethau ariannol a gweithredol, asesu risg a pharodrwydd i dderbyn risg (yn unol â Chod Ymarfer Pwyllgor Archwilio Addysg Uwch y Pwyllgor Cadeiryddion Prifysgolion);
* sicrhau bod telerau ac amodau ar waith ar gyfer myfyrwyr, ynghyd â pholisïau a gweithdrefnau ar gyfer delio â disgyblaeth, cwynion ac apeliadau academaidd myfyrwyr;
* sicrhau bod Undeb y Myfyrwyr yn gweithredu’n deg ac yn ddemocrataidd a’i bod yn atebol am ei chyllid;
* sicrhau bod y rhyddid i lefaru yn unol â’r gyfraith yn cael ei warantu ar safle'r Brifysgol i staff a myfyrwyr y Brifysgol ac i ymwelwyr;
* sicrhau rhyddid academaidd yn unol â’r gyfraith;
* sicrhau, cyn belled ag y bo'n rhesymol ymarferol, iechyd a diogelwch cyflogeion, myfyrwyr ac eraill yr effeithir arnynt gan weithgareddau'r Brifysgol;
* creu strwythur llywodraethu ar gyfer y Brifysgol, yn ddarostyngedig i Erthyglau ac Offeryn Llywodraethu'r Brifysgol;
* monitro effeithiolrwydd y Bwrdd a'i Bwyllgorau; a
* gwarchod a defnyddio Sêl y Brifysgol.

1. Yn unol ag Erthyglau Llywodraethu’r Brifysgol, gall y Bwrdd sefydlu pwyllgorau at unrhyw ddiben neu swyddogaeth a gall ddirprwyo ei bwerau i'r pwyllgorau hynny. Gall y Bwrdd hefyd ddirprwyo pwerau i Gadeirydd y Bwrdd neu'r Is-Ganghellor. Fodd bynnag, ni all ddirprwyo penderfyniadau ar y materion canlynol, a chaiff y rhain eu cadw’n ôl ar gyfer penderfyniad gan y Bwrdd:

* penderfynu ar gymeriad a chenhadaeth addysgol y Brifysgol;
* cymeradwyo rhagolygon ariannol, amcangyfrifon blynyddol o incwm a gwariant a datganiadau terfynol y Brifysgol mewn perthynas â phob blwyddyn ariannol;
* sicrhau solfedd y Brifysgol a'r Gorfforaeth a diogelu eu hasedau;
* penodi neu ddiswyddo'r Is-Ganghellor a'r Pennaeth neu Ysgrifennydd y Brifysgol;
* diwygio neu ddirymu Erthyglau'r Brifysgol neu basio diwygiad i'r Offeryn Llywodraethu; ac
* amrywio neu ddirymu'r pwerau yn y Cynllun Dirprwyo hwn.

1. Yn unol ag Erthyglau Llywodraethu’r Brifysgol, mae'r Bwrdd wedi sefydlu'r pwyllgorau canlynol:

* Y Pwyllgor Archwilio (sy'n ystyried adroddiadau archwilio mewnol ac allanol, ac yn arwain ar adolygu risgiau)
* Y Pwyllgor Llywodraethu ac Enwebu (sy'n ystyried holl lywodraethiant y Bwrdd)
* Y Pwyllgor Pobl, Iechyd a Lles (sy'n ystyried materion sy'n ymwneud ag elfennau pobl a diwylliant Strategaeth 2030)
* Y Pwyllgor Cyflogau (sy'n ystyried tâl o fewn y Brifysgol)
* Y Pwyllgor Cyllid (sy'n ystyried rheolaeth ariannol, solfedd, cynhyrchiant incwm, entrepreneuriaeth a chynaliadwyedd corfforaethol)
* Y Pwyllgor Cynllunio a Pherfformiad Strategol (sy'n monitro cynnydd yn erbyn y strategaeth ac yn gyfrifol am faterion sicrwydd academaidd ac ymchwil)

1. Bydd y Bwrdd Academaidd, fel awdurdod academaidd y Brifysgol, yn goruchwylio gweithgareddau academaidd y Brifysgol yn unol â'r Erthyglau. Mae hyn yn cynnwys datblygu dimensiwn academaidd y trefniadau cynllunio strategol ac argymhellion i'r Is-Ganghellor o ran yr adnoddau sydd eu hangen i'w cefnogi. Bydd swyddogaethau, categorïau aelodaeth a thelerau swydd y Bwrdd Academaidd fel y’u cymeradwyir gan y Bwrdd.
2. Mae'r Brifysgol yn elusen ac yn cael ei rheoleiddio gan Gomisiwn Elusennau Cymru a Lloegr. Mae'r llywodraethwyr yn ymddiriedolwyr ar yr elusen ac mae ganddynt gyfrifoldebau llywodraethu penodol fel y nodir yn y Datganiad o Gyfrifoldebau Sylfaenol [statement-of-primary-responsibilities.docx](https://view.officeapps.live.com/op/view.aspx?src=https%3A%2F%2Fwww.cardiffmet.ac.uk%2Fmedia%2Fcardiff-met%2Fcontent-assets%2Fenglish-documents%2Fstatement-of-primary-responsibilities.docx&wdOrigin=BROWSELINK). Medr [Medr - Y Comisiwn Addysg Drydyddol ac Ymchwil](https://www.medr.cymru/cy/) yw'r prif gorff rheoleiddio ar gyfer pob prifysgol yng Nghymru, ond mae'n ofynnol i'r corff llywodraethu hefyd ddilyn canllawiau gan y Comisiwn Elusennau (dolen i’w hychwanegu), a chadw at godau ymarfer sector cyfan y DU. Mae'r Cyfrin Gyngor yn cymeradwyo unrhyw newidiadau mawr i Erthyglau ac Offeryn Llywodraethu’r Brifysgol.
3. Fel prif weithredwr ac uwch swyddog academaidd y Brifysgol, mae'r Is-Ganghellor yn atebol i'r Bwrdd o fewn y fframwaith a osodwyd gan:

* Erthyglau ac Offeryn Llywodraethu’r Brifysgol,
* gofynion Telerau ac Amodau Cyllido Medr,
* Cod Llywodraethu Addysg Uwch y Pwyllgor Cadeiryddion Prifysgolion (PCP),
* Rheoliadau Ariannol y Brifysgol a'r Cynllun Dirprwyo hwn ar gyfer rheolaeth weithredol ar bob agwedd ar waith y Brifysgol.

Gall yr Is-Ganghellor ddirprwyo, ac yn ymarferol mae wedi dirprwyo, gyfrifoldeb am agweddau penodol ar reolaeth y Brifysgol i aelodau Grŵp Gweithredol y Brifysgol (neu i aelodau rheoli eraill fel y bo'n briodol). Fodd bynnag, yr Is-Ganghellor sy’n cadw'r cyfrifoldeb am eu gwaith yn y pen draw.

1. Mae'r Is-Ganghellor wedi'i ddynodi gan y Bwrdd i fod yn Swyddog Atebol ar gyfer y Brifysgol ac mae'n adrodd i Medr ar ran y Brifysgol. Felly, mae’n bersonol atebol i'r Bwrdd am sicrhau cydymffurfiaeth â Thelerau ac Amodau Cyllido Medr a rhoi sicrwydd i Medr i'r perwyl hwnnw.
2. Mae aelodau Grŵp Gweithredol y Brifysgol yn atebol i'r Bwrdd (trwy'r Is-Ganghellor) am arwain a rheoli eu portffolios priodol yn gyffredinol yn unol â'u disgrifiadau swydd a pholisi a Rheoliadau Ariannol y Brifysgol. Gallant ddirprwyo cyfrifoldeb am agweddau penodol ar reolaeth i'r tîm rheoli perthnasol ond y nhw sy’n gyfrifol am reoli eu portffolio yn y pen draw.
3. Mae'r rolau arwain o fewn y corff llywodraethu a Grŵp Gweithredol y Brifysgol wedi'u diffinio yma [Grŵp Gweithredol y Brifysgol | Prifysgol Metropolitan Caerdydd](https://www.cardiffmet.ac.uk/cy/ynglyn-a-ni/llywodraethiant-a-chydymffurfiaeth/grp-gweithredol-y-brifysgol/).
4. Os bydd unrhyw fater neu benderfyniad yn codi sydd o fewn awdurdod dirprwyedig unigolyn neu gorff ond bod/yr amheuir bod mater sensitif neu wleidyddol, mater sy’n gysylltiedig ag enw da neu fater tebyg arall yn gysylltiedig ag ef, dylid cyfeirio'r penderfyniad i'r lefel briodol (uwch fel arfer) ac, yn y pen draw, i'r Bwrdd; dylai hyn fod yn gysylltiedig â’r lefel o risg i enw da ac atebolrwydd. Os oes unrhyw amheuaeth ynghylch y lefel benderfynu briodol, dylid gofyn am gyngor gan Ysgrifennydd y Brifysgol.
5. Lle y dirprwyir cyfrifoldebau, bydd yr unigolyn neu'r grŵp sydd ag awdurdod dirprwyedig yn rhoi sicrwydd i'r awdurdod terfynol trwy fecanweithiau sicrwydd y cytunwyd arnynt; dylai'r mecanweithiau sicrwydd fod yn gysylltiedig â lefel y risg dan sylw a dylid eu disgrifio yn y Cynllun Dirprwyo.
6. Bydd y Cynllun Dirprwyo hwn yn cael ei adolygu fel a phan y bo’n angenrheidiol ac o leiaf unwaith y flwyddyn gan y Pwyllgor Llywodraethu ac Enwebu, a chaiff unrhyw gynigion am ddiwygiadau eu cyflwyno i'w cymeradwyo gan y Bwrdd.

Mynegai

|  |  |
| --- | --- |
|  | [Llywodraethu, Rheolaeth a Rheoli](#Section1) |
|  | [Datblygu Strategaethau a Pholisi](#Section2) |
|  | [Penodiadau, Diswyddiadau a Materion Staffio ar gyfer Staff Uwch ac Archwilwyr](#Section3) |
|  | [Penodiadau, Diswyddiadau a Materion Staffio ar gyfer Pob Aelod Arall o Staff](#Adran4) |
|  | [Materion Myfyrwyr](#Section5) |
|  | [Materion Cyllidebol ac Ariannol](#Section6) |
|  | [Prosiectau Cyfalaf, Ystadau a Materion TG](#Section7) |
|  | [Contractau, Cytundebau a Thrwyddedau](#Section8) |
|  | [Materion y Cyfryngau a Gwybodaeth](#Section9) |

Atodlen 1  
TABL AWDURDOD A DIRPRWYAETHAU

|  | **GWEITHRED** | **AWDURDOD TERFYNOL** | **AWDURDOD DIRPRWYEDIG  (OS O GWBL)** | **TERFYNAU DIRPRWYO, CYD-DESTUN  A PHROSES** |
| --- | --- | --- | --- | --- |
| **1** | **LLYWODRAETHU, RHEOLAETH A RHEOLI** | | | |
| 1.1 | Diwygio Erthyglau ac Offeryn Llywodraethu’r Brifysgol | Bwrdd y Llywodraethwyr |  | Gall Bwrdd y Llywodraethwyr gymeradwyo diwygiadau arfaethedig, ond mae'n rhaid i'r gymeradwyaeth derfynol gael ei rhoi drwy Lywodraeth Cymru ac yna'r Cyfrin Gyngor. |
| 1.2 | Diwygiadau i'r Cynllun Dirprwyo | Bwrdd y Llywodraethwyr |  | Bydd unrhyw newidiadau i'r Cynllun Dirprwyo yn cael eu cymeradwyo gan Fwrdd y Llywodraethwyr drwy'r broses y cytunwyd arni, yn dilyn argymhellion gan y Pwyllgor Llywodraethu ac Enwebu, a fydd yn monitro'r Cynllun Dirprwyo. |
| 1.3 | Diwygiadau i'r Rheolau Sefydlog | Bwrdd y Llywodraethwyr |  | Bydd unrhyw newidiadau i'r Rheolau Sefydlog yn cael eu cymeradwyo gan Fwrdd y Llywodraethwyr drwy'r broses y cytunwyd arni, yn dilyn argymhellion gan y Pwyllgor Llywodraethu ac Enwebu, a fydd yn monitro eu defnydd a’u gweithrediad. |
| 1.4 | Cyflawni cyfrifoldebau'r Canghellor | Y Canghellor | Y Dirprwy Ganghellor | Gellir dirprwyo cyfrifoldebau seremonïol y Canghellor i unigolion eraill a enwebir gan yr Is-Ganghellor. |
| 1.5 | Cyflawni cyfrifoldebau'r Is-Ganghellor yn ddarostyngedig i bolisïau a gweithdrefnau'r Brifysgol | Yr Is-Ganghellor | Y Dirprwy Is-Ganghellor a’r Profost | Yn dibynnu bob amser ar y mater dan sylw, gall y Dirprwy Is-Ganghellor a'r Profost arfer cyfryw swyddogaethau’r Is-Ganghellor fel y bo'n briodol, naill ai ar ei gais, yn ei absenoldeb neu tra bod swydd yr Is-Ganghellor yn wag. |
| 1.6 | Cyflawni Cyfrifoldebau aelodau eraill o Grŵp Gweithredol y Brifysgol | Aelodau Grŵp Gweithredol y Brifysgol | Cyfarwyddwyr/uwch aelodau perthnasol o staff ('dirprwy enwebedig') | Gall y dirprwyon enwebedig arfer unrhyw un o swyddogaethau aelod o Grŵp Gweithredol y Brifysgol naill ai ar ei gais, yn ei absenoldeb neu tra bod swydd aelod o Grŵp Gweithredol y Brifysgol yn wag.  Fel arall, yn absenoldeb dirprwy enwebedig neu tra bod y swydd yn wag, gall uwch aelod arall o staff a ddewisir gan yr Is-Ganghellor arfer swyddogaethau aelod o Grŵp Gweithredol y Brifysgol. |
| 1.7 | Cyflawni cyfrifoldebau'r Bwrdd Academaidd | Y Bwrdd Academaidd | Naill ai'r Is-Ganghellor, y Dirprwy Is-Ganghellor a'r Profost neu bwyllgorau dynodedig y Bwrdd Academaidd, yn unol â chylch gorchwyl y Bwrdd Academaidd. | Bydd aelodau'r Bwrdd Academaidd yn ceisio cyngor gan gydweithwyr eraill ar draws y Brifysgol yn ôl yr angen er mwyn llywio eu penderfyniadau - ond nid yw eu cyfrifoldebau fel aelodau o'r Bwrdd Academaidd yn cael eu dirprwyo.  Bydd y Bwrdd Academaidd yn rhoi sicrwydd i'r Bwrdd trwy bapurau i Bwyllgorau Bwrdd, yn ogystal â thrwy adroddiadau cryno a ddarperir i Fwrdd y Llywodraethwyr.  Mae holl bwyllgorau'r Brifysgol yn adrodd i'r Bwrdd Academaidd. Byddant yn cyflwyno adroddiadau cryno i'r Bwrdd Academaidd, yn ogystal â chofnodion. |
| 1.9 | Cyflawni cyfrifoldebau Bwrdd y Llywodraethwyr | Bwrdd y Llywodraethwyr | Cadeirydd y Bwrdd  Is-Gadeirydd y Bwrdd  Pwyllgorau’r Bwrdd fel y’u nodir | Gall y Cadeirydd weithredu ar ran y Bwrdd ar faterion na fyddai fel arfer yn deilwng o drafodaeth mewn cyfarfod Bwrdd (fel llofnodi dogfennau arferol a gweithredu’n fanwl faterion y cytunwyd arnynt eisoes gan y corff llywodraethu). Dylid rhoi gwybod am benderfyniadau o'r fath i'r Bwrdd yn ei gyfarfod nesaf.  Gall Bwrdd y Llywodraethwyr hefyd ddirprwyo cyfrifoldebau penodol i'w Bwyllgorau, fel y pennir o fewn cylch gorchwyl y pwyllgorau, a all sefydlu grwpiau gorchwyl a gorffen. Bydd y Pwyllgorau hyn yn cael eu hadolygu a'u cytuno bob blwyddyn academaidd, ond byddant yn cynnwys Pwyllgor Archwilio a Phwyllgor Cyflogau o leiaf. Bydd gan bob Pwyllgor gylch gorchwyl wedi'i gymeradwyo gan Fwrdd y Llywodraethwyr. |
| 1.10 | Cyflawni cyfrifoldebau Clerc y Bwrdd | Y Pennaeth Llywodraethu a Chlerc y Bwrdd |  | Mae’r Pennaeth Llywodraethu a Chlerc y Bwrdd wedi enwebu Uwch Swyddogion Llywodraethu i arfer swyddogaethau gweinyddol ac ategol Clerc y Bwrdd ar eu rhan fel y bo'n briodol. Mae hyn yn cynnwys gwaith fel cefnogi llywodraethwyr ag eitemau fel treuliau a llety a threfnu cymorth i bwyllgorau. |
| 1.11 | Defnyddio Sêl y Brifysgol | Bwrdd y Llywodraethwyr | Ysgrifennydd y Brifysgol neu’r Pennaeth Llywodraethu a Chlerc y Bwrdd | Disgrifir y defnydd o'r sêl yn yr Offeryn a disgrifir y broses ar wahân yn y Rheolau Sefydlog. |
| 1.12 | Cylch gorchwyl ac aelodaeth ar gyfer pwyllgorau'r Brifysgol | Yr Is-Ganghellor | Y Dirprwy Is-Ganghellor a’r Profost | Mae Pwyllgorau a Grwpiau’r Bwrdd Academaidd a’r Brifysgol yn cadarnhau eu cylch gorchwyl ar ddechrau'r flwyddyn academaidd. Mae’r rhain wedyn yn cael eu cyflwyno i'r rhiant-bwyllgor i'w cymeradwyo. |
| 1.13 | Adolygiadau effeithiolrwydd Bwrdd y Llywodraethwyr ac is-bwyllgorau'r Bwrdd | Bwrdd y Llywodraethwyr | Y Pwyllgor Llywodraethu ac Enwebu | Cyfrifoldeb y Bwrdd yw adolygiadau effeithiolrwydd Bwrdd y Llywodraethwyr, wedi'i hwyluso gan y Pennaeth Llywodraethu a Chlerc y Bwrdd. Y Cadeirydd sy’n atebol yn y pen draw am adolygu a gweithredu'r argymhellion ac mae’n dirprwyo gwaith monitro perfformiad i'r Pwyllgor Llywodraethu ac Enwebu.  Dylai adolygiadau effeithiolrwydd o lywodraethu academaidd gael eu hadrodd i’r Bwrdd gan y Bwrdd Academaidd ond cyfrifoldeb y Bwrdd Academaidd yw’r trefniadau ar gyfer adolygiadau o'r fath. |
| 1.14 | Cofrestr Buddiannau a Thrafodion Partïon Cysylltiedig | Ysgrifennydd y Brifysgol | Y Pennaeth Llywodraethu a Chlerc y Bwrdd | Bydd Ysgrifennydd y Brifysgol yn cydgasglu a diweddaru'r gofrestr buddiannau berthnasol, a gyhoeddir ar wefan y Brifysgol ar ddechrau pob blwyddyn academaidd, ar ôl cwblhau'r ffurflen Person Addas a Phriodol a Thrafodiad Parti Cysylltiedig. |
| 1.15 | Gweithgarwch gan y Brifysgol sy'n cynnwys risg niweidiol sylweddol i enw da'r Brifysgol | Bwrdd y Llywodraethwyr | Y Pwyllgor Archwilio | Mae hyn yn cynnwys polisïau corfforaethol, materion newydd neu ddadleuol, materion sy'n cynnwys risg uchel o her gyfreithiol ac unrhyw gysylltiad/ymlyniad/partneriaeth ffurfiol a allai, ym marn y Bwrdd Academaidd, achosi risg niweidiol sylweddol i enw da’r Brifysgol. |
| 1.16 | Penderfyniadau sy'n ymwneud â gwaith yn Ysgolion y Brifysgol | Yr Is-Ganghellor | Deoniaid | Disgrifir dirprwyaethau lleol yng nghynlluniau dirprwyo’r Ysgolion i'w cymeradwyo gan yr Is-Ganghellor a'u storio mewn safle Sharepoint canolog. |
| 1.17 | Iechyd a Diogelwch cyflogeion, myfyrwyr ac eraill yr effeithir arnynt gan weithgareddau'r Brifysgol | Bwrdd y Llywodraethwyr | Yr Is-Ganghellor | Mae'r Is-Ganghellor yn dirprwyo cyfrifoldeb am iechyd a diogelwch yn fewnol i staff Lefel 2 a 3 yn y Brifysgol, ac mae cyfrifoldebau'r rolau hyn wedi'u nodi ym Mholisi Iechyd a Diogelwch y Brifysgol. |
| **2** | **DATBLYGU STRATEGAETHAU A PHOLISI** | | | |
| 2.1 | Cymeradwyo datganiadau cenhadaeth a gweledigaeth, cynlluniau strategol a strategaethau cysylltiedig y Brifysgol | Bwrdd y Llywodraethwyr |  | Bydd y broses gymeradwyo’n cael ei harwain gan y Bwrdd Academaidd ar ran yr Is-Ganghellor. Bydd llwybrau penderfynu ar gyfer polisïau penodol yn cael eu diffinio yn y Fframwaith Polisi. Cytunir ar lwybrau cymeradwyo ar gyfer strategaethau penodol fel rhan o ddatblygu'r strategaeth.  Bydd y dogfennau i'w cymeradwyo’n destun ymgynghoriad staff (lle y bo’n berthnasol), ymgysylltiad â phwyllgorau prifysgol perthnasol eraill a thrafodaeth a chymeradwyaeth yn y Bwrdd Academaidd, ac yn cael eu hanfon ymlaen at y Pwyllgor Bwrdd perthnasol (yn unol â'r cylch gorchwyl) naill ai i'w cymeradwyo neu eu nodi. |
| 2.2 | Cymeradwyo strategaethau, polisïau a phenderfyniadau gweithredol nad ydynt yn gysylltiedig â'r rhai yn 2.1, a diwygiadau sylweddol i bolisïau corfforaethol sy'n effeithio ar y telerau ac amodau allweddol neu'r amgylchedd ar gyfer staff a myfyrwyr | Yr Is-Ganghellor | Y Bwrdd Academaidd | Bydd y broses gymeradwyo’n cael ei harwain gan y Bwrdd Academaidd ar ran yr Is-Ganghellor. Bydd llwybrau penderfynu ar gyfer polisïau penodol yn cael eu diffinio yn y Fframwaith Polisi. Cytunir ar lwybrau cymeradwyo ar gyfer strategaethau penodol ac unrhyw benderfyniadau eraill fel rhan o ddatblygu'r strategaeth.  Mân newidiadau i strategaethau a pholisïau gweithredol i'w cymeradwyo gan yr Is-Ganghellor trwy weithred y Cadeirydd. |
| 2.3 | Cymeradwyo Polisïau Cyfrifyddu | Bwrdd y Llywodraethwyr | Y Pwyllgor Archwilio | Adolygiad blynyddol o bolisïau cyfrifyddu sy'n gysylltiedig â Datganiadau Ariannol Blynyddol. |
| 2.4 | Cymeradwyo Rheoliadau Ariannol a pholisïau ariannol allweddol | Bwrdd y Llywodraethwyr | Y Pwyllgor Cyllid | Bydd y broses gymeradwyo’n cael ei harwain gan y Prif Swyddog Cyllid. |
| 2.5 | Cymeradwyo'r Rhagolygon Ariannol Blynyddol | Bwrdd y Llywodraethwyr | Y Pwyllgor Cyllid | Bydd y broses gymeradwyo’n cael ei harwain gan y Prif Swyddog Cyllid. |
| 2.6 | Cymeradwyo Datganiadau Ariannol Blynyddol a'r datganiad Adroddiad Sicrwydd Cynaliadwyedd Blynyddol (ASSUR) i'w cyflwyno i Medr. | Bwrdd y Llywodraethwyr | Y Pwyllgor Archwilio | Bydd y broses gymeradwyo’n cael ei harwain gan y Prif Swyddog Cyllid.  Bydd y Pwyllgor Archwilio’n ystyried y datganiadau ariannol ym mhresenoldeb yr archwilydd allanol ac yn argymell y datganiadau i'r Bwrdd i'w cymeradwyo. Mae'r datganiad ASSUR yn deillio o'r datganiadau ariannol ac yn cael ei gyflwyno ar yr un pryd. |
| 2.7 | Cymeradwyo’r Polisi Rheoli Risg a’r Datganiad Parodrwydd i Dderbyn a Goddef Risg | Bwrdd y Llywodraethwyr | Y Pwyllgor Archwilio | Cyfeirir trwy'r Bwrdd Academaidd, sy'n gweithredu fel pwyllgor risg y Brifysgol, a'r Pwyllgor Archwilio. Y Bwrdd sy’n pennu'r polisi a’r parodrwydd i dderbyn risg a'r Pwyllgor Archwilio sy'n gyfrifol am fonitro hyn. Mae'r dirprwyaethau wedi'u nodi yng nghylch gorchwyl y Pwyllgor Archwilio. |
| **3** | **PENODIADAU, DISWYDDIADAU A MATERION STAFFIO AR GYFER STAFF UWCH AC ARCHWILWYR** | | | |
| **3.1** | **PENODIADAU** | | | |
| 3.1.1 | Penodi Canghellor | Bwrdd y Llywodraethwyr |  | Bydd yr Is-Ganghellor yn argymell ymgeiswyr addas i'w hystyried a'u hardystio gan y Pwyllgor Llywodraethu ac Enwebu. |
| 3.1.2 | Penodi Cadeirydd, Is-Gadeirydd(ion) | Bwrdd y Llywodraethwyr |  | Mae angen cymeradwyaeth y Bwrdd ar y penodiadau hyn, gyda chefnogaeth Ysgrifennydd y Brifysgol a’r Pennaeth Llywodraethu a Chlerc y Bwrdd, gan gynnwys ymgynghorwyr allanol fel y bo'n briodol. |
| 3.1.3 | Penodi Is-Ganghellor | Bwrdd y Llywodraethwyr |  | Mae angen cymeradwyaeth y Bwrdd ar y penodiad hwn, gyda chefnogaeth uwch aelodau perthnasol o staff ac ymgynghorwyr allanol fel y bo'n briodol. |
| 3.1.4 | Penodi’r Dirprwy Is-Ganghellor a’r Profost | Bwrdd y Llywodraethwyr |  | Mae angen cymeradwyaeth y Bwrdd ar y penodiad hwn, gyda chefnogaeth uwch aelodau perthnasol o staff ac ymgynghorwyr allanol fel y bo'n briodol. |
| 3.1.5 | Penodi Ysgrifennydd y Brifysgol | Bwrdd y Llywodraethwyr |  | Mae angen cymeradwyaeth y Bwrdd ar y penodiad hwn, gyda chefnogaeth uwch aelodau perthnasol o staff ac ymgynghorwyr allanol fel y bo'n briodol. |
| 3.1.6 | Penodi, atal a diswyddo aelodau o Fwrdd y Llywodraethwyr | Bwrdd y Llywodraethwyr |  | Fel y nodir yn y Rheolau Sefydlog perthnasol a chan gyfeirio at gylch gorchwyl y Pwyllgor Llywodraethu ac Enwebu. |
| 3.1.7 | Taliadau diswyddo (sef unrhyw daliad nad oes gan gyflogai hawl iddo dan gontract) i'r Is-Ganghellor. | Bwrdd y Llywodraethwyr | Y Pwyllgor Cyflogau | Gall y Pwyllgor Cyflogau gynnig taliadau diswyddo i'w cymeradwyo gan Fwrdd y Llywodraethwyr. |
| 3.1.8 | Taliadau diswyddo lle mae’r taliad i'r unigolyn yn £100,000 neu fwy, a'r rhai ar gyfer staff sy'n ennill cyflog CALl sylfaenol o £100,000 neu fwy y flwyddyn (hyd at ond heb gynnwys yr Is-Ganghellor). | Bwrdd y Llywodraethwyr | Y Pwyllgor Cyflogau | Mae'r Pwyllgor Cyflogau’n arfer ei awdurdod dirprwyedig o fewn y Fframwaith Polisi a gymeradwyir gan y Bwrdd ac a ddiwygir o bryd i'w gilydd. Bydd unrhyw gymeradwyaethau o dan y dirprwyo yma’n cael eu gwneud yn unol â'r Polisi Diswyddo Uwch Aelodau Staff, a gymeradwyir gan y Bwrdd, ac yn cael eu hadrodd i'r Bwrdd. |
| 3.1.9 | Taliadau diswyddo ar gyfer staff sy'n ennill cyflog CALl sylfaenol o £100,000 neu lai y flwyddyn (ac eithrio taliadau diswyddo lle mae'r taliad i'r unigolyn yn £100,000 neu fwy). | Yr Is-Ganghellor | Y Prif Swyddog Pobl ar gyfer taliadau o hyd at £50,000. | Gall y Prif Swyddog Pobl gynnig taliadau diswyddo o fwy na £50,000 i’w cymeradwyo gan yr Is-Ganghellor.  Bydd yr holl daliadau o'r fath yn unol â pholisïau perthnasol y Brifysgol fel y Polisi Diswyddo, fel y'i diwygir o bryd i'w gilydd. |
| 3.1.10 | Penodi Deoniaid Ysgol | Yr Is-Ganghellor | Aelodau Grŵp Gweithredol y Brifysgol | Dilyn prosesau recriwtio'r Brifysgol. |
| 3.1.11 | Penodi Cyfarwyddwyr Gwasanaethau Proffesiynol | Yr Is-Ganghellor | Aelodau Grŵp Gweithredol y Brifysgol | Dilyn prosesau recriwtio'r Brifysgol. |
| 3.1.12 | Penodi i 'swyddi uwch' yn unol ag Erthyglau Llywodraethu’r Brifysgol | Bwrdd y Llywodraethwyr |  | Mae Erthyglau Llywodraethu’r Brifysgol yn disgrifio cyfrifoldeb Bwrdd y Llywodraethwyr am 'swyddi uwch'. Yn ei gyfarfod ar 8 Gorffennaf 2021 diffiniodd Bwrdd y Llywodraethwyr 'uwch swyddi' fel yr Is-Ganghellor, y Dirprwy Is-Ganghellor, ac Ysgrifennydd y Brifysgol.  Gyda chefnogaeth yr Is-Ganghellor, Ysgrifennydd y Brifysgol a'r Prif Swyddog Pobl fel y bo'n briodol. |
| 3.1.13 | Penodi aelodau staff Lefel 2 eraill | Yr Is-Ganghellor |  | Gyda chefnogaeth Ysgrifennydd y Brifysgol a’r Prif Swyddog Pobl.  Dylai'r Broses Penodi Uwch Aelodau Staff ddilyn prosesau recriwtio'r Brifysgol fel y'u cymeradwywyd gan y Pwyllgor Cyflogau. |
| 3.1.14 | Penodi Clerc Bwrdd y Llywodraethwyr | Ysgrifennydd y Brifysgol |  | Mae Erthyglau Llywodraethu’r Brifysgol yn ei gwneud yn ofynnol i Ysgrifennydd y Brifysgol benodi swyddog penodedig fel Clerc y Bwrdd. |
| 3.1.15 | Dyfarnu a dirymu teitlau Athrawon a Darllenwyr | Bwrdd y Llywodraethwyr | Yr Is-Ganghellor | Mae'r Pwyllgor Proffesoriaeth a Darllenyddiaeth yn adrodd i'r Bwrdd Academaidd. |
| 3.1.16 | Penodi aelodau Pwyllgorau Bwrdd y Llywodraethwyr | Bwrdd y Llywodraethwyr | Y Pwyllgor Llywodraethu ac Enwebu/Cadeirydd y Bwrdd | Yn unol â chylch gorchwyl y Pwyllgor Llywodraethu ac Enwebu. |
| 3.1.17 | Penodi archwilwyr mewnol. | Bwrdd y Llywodraethwyr |  | Mae'r Pwyllgor Archwilio’n gyfrifol am ystyried y ddarpariaeth o wasanaethau archwilio mewnol yn fanwl a bydd yn gwneud argymhelliad i Fwrdd y Llywodraethwyr ar benodi'r darparwr a ffefrir. |
| 3.1.18 | Penodi archwilwyr allanol. | Bwrdd y Llywodraethwyr |  | Mae'r Pwyllgor Archwilio’n gyfrifol am ystyried y ddarpariaeth o wasanaethau archwilio allanol yn fanwl a bydd yn gwneud argymhelliad i Fwrdd y Llywodraethwyr ar benodi'r darparwr a ffefrir. |
| 3.1.19 | Cymeradwyo'r cynllun archwilio allanol blynyddol a phenderfynu ar y ffi | Bwrdd y Llywodraethwyr | Y Pwyllgor Archwilio |  |
| 3.1.20 | Cymeradwyo'r cynllun archwilio mewnol blynyddol | Bwrdd y Llywodraethwyr | Y Pwyllgor Archwilio |  |
| 3.1.21 | Cymeradwyo gwasanaethau caniataol nad ydynt yn ymwneud ag archwilio a gwblheir gan yr archwilwyr allanol a benodir gan y Brifysgol | Y Pwyllgor Archwilio | Cadeirydd y Pwyllgor Archwilio, lle bo angen. | Mewn sefyllfaoedd lle mae cymeradwyaeth o'r fath yn gritigol o ran amser i'r Brifysgol, gellir gwneud penderfyniadau gyda chymeradwyaeth y Cadeirydd. Mewn achosion o'r fath, bydd unrhyw gymeradwyaethau’n cael eu hadrodd gan y Cadeirydd yng nghyfarfod nesaf y Pwyllgor Archwilio. |
| **3.2** | **ATAL** | | | |
| 3.2.1 | Atal yr Is-Ganghellor | Cadeirydd neu Is-Gadeirydd Bwrdd y Llywodraethwyr. Lle mae’r Cadeirydd neu'r Is-Gadeirydd wedi’u hanghymhwyso neu nad ydynt ar gael am resymau eraill, Cadeirydd y Pwyllgor Archwilio ac, os yw hwnnw wedi’i anghymhwyso neu nad yw ar gael am resymau eraill, Cadeirydd y Pwyllgor Cyllid. |  | Rhaid i bob cam o'r fath a gymerir gan y Cadeirydd neu'r Is-Gadeirydd gael ei adrodd i'r Bwrdd o fewn dau ddiwrnod gwaith.  Yn unol â'r atodiad Polisi Disgyblu Staff ar gyfer swyddi uwch. |
| 3.2.2 | Atal Deiliaid Swyddi Uwch (fel y dynodir gan y Bwrdd) | Yr Is-Ganghellor neu, os nad yw hyn yn briodol, Cadeirydd neu Is-Gadeirydd Bwrdd y Llywodraethwyr. |  | Rhaid i’r Cadeirydd, yr Is-Gadeirydd, neu'r Is-Ganghellor drafod pob cam o’r fath a chytuno arno gyda'r Pwyllgor Cyflogau i gymeradwyo'r cam gweithredu (naill ai trwy gyfarfod brys neu drwy e-bost os oes angen) a'i adrodd i'r Bwrdd o fewn dau ddiwrnod gwaith neu cyn gynted ag y bo'n ymarferol bosibl.  Yn unol â'r Weithdrefn Ddisgyblu sy'n briodol ar gyfer Deiliaid Swyddi Uwch. |
| 3.2.3 | Atal uwch aelodau eraill o staff nad ydynt wedi'u dynodi’n Ddeiliaid Swyddi Uwch gan y Bwrdd | Yr Is-Ganghellor |  | Yn unol â'r Polisi Disgyblu Staff. |
| **3.3** | **DISWYDDO** | | | |
| 3.3.1 | Diswyddo'r Is-Ganghellor | Bwrdd y Llywodraethwyr |  | Yn unol â'r Polisi Disgyblu Staff sy'n briodol ar gyfer deiliaid swyddi uwch. |
| 3.3.2 | Diswyddo Deiliaid Swyddi Uwch | Bwrdd y Llywodraethwyr | Cadeirydd y Bwrdd | Yn unol â'r Polisi Disgyblu Staff ar gyfer deiliaid swyddi uwch, ar gyfer unrhyw ddeiliaid swyddi uwch ac eithrio'r Is-Ganghellor.  Gall Cadeirydd y Bwrdd ofyn i Lywodraethwr Annibynnol arall weithredu fel swyddog comisiynu; dylai hwn fod yr Is-Gadeirydd neu Uwch Lywodraethwr Annibynnol. |
| 3.3.3 | Diswyddo uwch aelodau eraill o staff nad ydynt wedi'u dynodi’n Ddeiliaid Swyddi Uwch gan y Bwrdd | Yr Is-Ganghellor |  | Yn unol â'r Polisi Disgyblu Staff ar gyfer uwch aelodau o staff. |
| **3.4** | **APELIADAU YN ERBYN DISWYDDO** | | | |
| 3.4.1 | Apêl gan yr Is-Ganghellor | Bwrdd y Llywodraethwyr |  | Yn unol â'r Polisi Disgyblu Staff ar gyfer deiliaid swyddi uwch. |
| 3.4.2 | Apêl gan Ddeiliad Swydd Uwch | Bwrdd y Llywodraethwyr | Y Cadeirydd | Yn unol â'r Polisi Disgyblu Staff ar gyfer deiliaid swyddi uwch. |
| 3.4.3 | Apêl gan uwch aelodau eraill o staff nad ydynt wedi'u dynodi’n Ddeiliaid Swyddi Uwch gan y Bwrdd | Yr Is-Ganghellor |  | Yn unol â'r Polisi Disgyblu Staff. |
| **4** | **PENODIADAU, ATAL, DISWYDDIADAU A MATERION STAFFIO AR GYFER POB AELOD ARALL O STAFF** | | | |
| **4.1** | **ATAL** | | | |
| 4.1.1 | Atal staff | Yr Is-Ganghellor |  | Yn unol â'r Weithdrefn Disgyblu Staff. |
| 4.1.2 | Apêl yn erbyn rhybudd | Yr Is-Ganghellor |  | Yn unol â'r Weithdrefn Disgyblu Staff. Dylai staff ysgrifennu at y Prif Swyddog Pobl os ydyn nhw’n apelio yn erbyn rhybudd. |
| **4.2** | **DISWYDDIADAU** | | | |
| 4.2.1 | Diswyddo pob aelod arall o staff yn ystod cyfnod prawf | Yr Is-Ganghellor |  | Yn unol â’r Canllaw i Reolwyr ar Gyfnodau Prawf Staff. |
| 4.2.2 | Diswyddo pob aelod arall o staff ar ôl cwblhau cyfnod prawf | Yr Is-Ganghellor |  | Yn unol â'r Weithdrefn Disgyblu Staff. Dylai staff ysgrifennu at Ysgrifennydd y Brifysgol os ydyn nhw’n apelio yn erbyn diswyddo. |
| **4.3** | **APELIADAU YN ERBYN DISWYDDO** | | | |
| 4.3.1 | Apeliadau gan bob aelod arall o staff yn ystod cyfnod prawf | Yr Is-Ganghellor |  | Yn unol â’r Canllaw i Reolwyr ar Gyfnodau Prawf Staff. |
| 4.3.2 | Apeliadau gan bob aelod arall o staff ar ôl cwblhau cyfnod prawf | Bwrdd y Llywodraethwyr | Yr Is-Ganghellor neu ei gynrychiolydd. | Dylai pob cam o'r fath fod yn unol â pholisïau Gwasanaethau Pobl y Brifysgol bob amser. |
| **4.4** | **MATERION STAFFIO ERAILL** | | | |
| 4.4.1 | Penderfynu ar gyflog ac amodau staff (o fewn y fframwaith a osodwyd gan y  Corff Llywodraethu) ac eithrio staff sydd o dan gylch gwaith y Pwyllgor Cyflogau | Yr Is-Ganghellor | Y Bwrdd Academaidd | Bydd y wybodaeth am gyflog ac amodau ar gyfer pob aelod o staff ac eithrio'r rhai o dan gylch gorchwyl y Pwyllgor Cyflogau yn cael ei rhannu gyda'r pwyllgor hwnnw i lywio eu trafodaethau. |
| 4.4.2 | Dyfarnu Graddau a Chymrodoriaethau er Anrhydedd | Bwrdd y Llywodraethwyr | Y Pwyllgor Llywodraethu ac Enwebu (Cymrodoriaethau er Anrhydedd), y Bwrdd Academaidd (Graddau er Anrhydedd) | Bydd y Pennaeth Llywodraethu a Chlerc y Bwrdd yn cydlynu'r broses enwebu. Bydd pob enwebiad yn cael ei gyflwyno i'w ystyried i ddechrau gan Grŵp Gweithredol y Brifysgol. Bydd Bwrdd y Llywodraethwyr yn cael gwybod am y Graddau neu'r Cymrodoriaethau er Anrhydedd sydd i'w dyfarnu. |
| 4.4.3 | Tâl i'r Is-Ganghellor ac aelodau eraill o Grŵp Gweithredol y Brifysgol sy'n adrodd yn uniongyrchol i'r Is-Ganghellor | Bwrdd y Llywodraethwyr | Y Pwyllgor Cyflogau | Bydd yr Is-Ganghellor yn gwneud argymhellion i'r Pwyllgor Cyflogau, ar wahân i rai sy'n ymwneud â'i sefyllfa ei hun. Amlinellir dirprwyaethau yng nghylch gorchwyl y pwyllgor. |
| **5** | **MATERION MYFYRWYR** | | | |
| 5.1 | Gweithdrefn gwyno i fyfyrwyr | Bwrdd y Llywodraethwyr | Y Bwrdd Academaidd | Yn unol ag Erthyglau Llywodraethu’r Brifysgol, mae'r Bwrdd Academaidd yn gyfrifol am greu a hyrwyddo rheoliadau'r Brifysgol ar gyfer delio â chwynion ac apeliadau academaidd myfyrwyr. Adroddir diwygiadau i Fwrdd y Llywodraethwyr.  Rhoddir sicrwydd trwy'r Pwyllgor Cynllunio a Pherfformiad Strategol, sef y Pwyllgor Bwrdd sy'n gyfrifol am sicrwydd academaidd. |
| 5.2 | Gweithdrefn disgyblu myfyrwyr | Bwrdd y Llywodraethwyr | Y Bwrdd Academaidd / yr Is-Ganghellor | Yn unol ag Erthyglau Llywodraethu’r Brifysgol, mae'r Bwrdd yn gyfrifol am sicrhau bod gan y Brifysgol weithdrefnau ar waith ar gyfer derbyn, atal neu ddiarddel myfyrwyr ac i ddelio â chwynion ac apeliadau academaidd myfyrwyr.  Mae'r Is-Ganghellor yn gyfrifol am gynnal disgyblaeth myfyrwyr a gwahardd, atal a/neu ddiarddel myfyrwyr ar sail disgyblu, gan gynnwys ar sail camymddwyn academaidd, ac am weithredu penderfyniadau i ddiarddel myfyrwyr am resymau academaidd.  Rhoddir sicrwydd trwy'r Pwyllgor Cynllunio a Pherfformiad Strategol, sef y Pwyllgor Bwrdd sy'n gyfrifol am sicrwydd academaidd. |
| 5.3 | Dyfarnu teitlau academaidd | Y Bwrdd Academaidd |  | Y Gofrestrfa, sy’n atebol i’r Bwrdd Academaidd, sy’n gyfrifol am y gweithdrefnau ar gyfer dyfarnu cymwysterau a theitlau academaidd er anrhydedd.  Rhoddir sicrwydd trwy'r Pwyllgor Cynllunio a Pherfformiad Strategol, sef y Pwyllgor Bwrdd sy'n gyfrifol am sicrwydd academaidd. |
| 5.4 | Materion recriwtio rhyngwladol | Bwrdd y Llywodraethwyr | Y Bwrdd Academaidd | Bydd y Pwyllgor Rhyngwladol yn adrodd i'r Bwrdd Academaidd, gyda chylch gwaith sy'n cynnwys Addysg Drawswladol, recriwtio rhyngwladol, prosiectau allgymorth byd-eang, symudedd tuag allan, a materion sy'n ymwneud â thrwyddedau fisa myfyrwyr.  Rhoddir sicrwydd trwy'r Pwyllgor Cynllunio a Pherfformiad Strategol, sef y Pwyllgor Bwrdd sy'n gyfrifol am sicrwydd academaidd. |
| **6** | **MATERION CYLLIDEBOL AC ARIANNOL** | | | |
| 6.1 | Sicrhau bod y Brifysgol yn cynnal systemau cadarn o reolaeth ariannol ac atebolrwydd mewnol, gan gynnwys rheoli risg a gwerth am arian | Bwrdd y Llywodraethwyr | Y Pwyllgor Archwilio | Bydd y broses yn cael ei harwain gan y Prif Swyddog Cyllid.  Gall y Pwyllgor Archwilio geisio sicrwydd gan Bwyllgorau eraill wrth gyflawni ei gyfrifoldebau, yn unol â chylch gorchwyl y pwyllgor. |
| 6.2 | Penodi bancwyr y Brifysgol | Bwrdd y Llywodraethwyr | Y Pwyllgor Cyllid | Bydd y broses yn cael ei harwain gan y Prif Swyddog Cyllid yn unol â’r Polisi Trysorlys a/neu'r Rheoliadau Ariannol o fewn y Brifysgol lle bo hynny'n berthnasol. |
| 6.3 | Cymeradwyaeth ar gyfer agor a chau cyfrifon banc | Yr Is-Ganghellor | Y Prif Swyddog Cyllid | Yn unol â Pholisi Rheoli Trysorlys y Brifysgol. |
| 6.4 | Cymeradwyo llofnodwyr banc | Yr Is-Ganghellor | Y Prif Swyddog Cyllid | Yn unol â Pholisi Rheoli Trysorlys y Brifysgol. |
| 6.5 | Penderfynu ar gyllidebau manwl o fewn fframwaith cymeradwy cyffredinol y cynllun 5 mlynedd | Yr Is-Ganghellor (drwy’r Bwrdd Academaidd) |  | Bydd y broses yn cael ei harwain gan y Prif Swyddog Cyllid yn unol â’r Rheoliadau Ariannol o fewn y Brifysgol lle bo hynny'n berthnasol. |
| 6.6 | Cymeradwyo’r Polisi Rheoli Trysorlys, gan gynnwys pennu terfynau a chyfleusterau benthyca | Bwrdd y Llywodraethwyr | Y Pwyllgor Cyllid | Bydd y broses yn cael ei harwain gan y Prif Swyddog Cyllid. |
| 6.7 | Rheoli gwaddolion a buddsoddiadau eraill | Bwrdd y Llywodraethwyr | Y Pwyllgor Cyllid | Bydd y broses yn cael ei harwain gan y Prif Swyddog Cyllid yn unol â’r Polisi Trysorlys a/neu'r Rheoliadau Ariannol o fewn y Brifysgol lle bo hynny'n berthnasol. |
| 6.8 | Polisïau ar fuddsoddi gwaddolion ac asedau eraill | Bwrdd y Llywodraethwyr | Y Pwyllgor Cyllid | Bydd y broses yn cael ei harwain gan y Prif Swyddog Cyllid yn unol â’r Polisi Trysorlys a/neu'r Rheoliadau Ariannol o fewn y Brifysgol lle bo hynny'n berthnasol. |
| 6.9 | Sefydlu, monitro a chau is-gwmnïau neu gwmnïau deillio'r Brifysgol, a goruchwylio eu canlyniadau ariannol a'r effaith ar y Brifysgol | Bwrdd y Llywodraethwyr | Y Pwyllgor Cyllid | Mae’r broses yn cael ei harwain gan y Prif Swyddog Cyllid.  Pan fo angen is-gwmni neu gwmni deillio at ddiben Addysg Drawswladol, bydd yr aelod o'r Bwrdd Academaidd sy'n gyfrifol yn arwain y broses. |
| 6.10 | Dileu dyled ddrwg | Bwrdd y Llywodraethwyr | Y Prif Swyddog Cyllid | Mae'r Rheoliadau Ariannol yn rhoi'r awdurdod i'r Prif Swyddog Cyllid ddileu'r holl ddyledion. Mae angen adrodd yn flynyddol i'r Pwyllgor Cyllid, a fodlonir drwy ddarparu’r Adroddiad Dyledwyr (cyf adran 6.4 o'r Rheoliadau Ariannol). |
| 6.11 | Cymeradwyo newidiadau i ffioedd, gan gynnwys ffioedd dysgu | Bwrdd y Llywodraethwyr | Yr Is-Ganghellor (drwy’r Bwrdd Academaidd) | Mae’r broses yn cael ei harwain gan y Prif Swyddog Cyllid.  Cyflwynir lefelau incwm ffioedd cyffredinol i'r Bwrdd yn y cynllun ariannol blynyddol. |
| 6.12 | Derbyn rhoddion a gwaddolion ariannol ac asedau diriaethol | Bwrdd y Llywodraethwyr | Y Bwrdd Academaidd | Mae'r broses yn cael ei harwain gan y Prif Swyddog Cyllid yn unol â'r Rheoliadau Ariannol. |
| 6.13 | Cymeradwyo ac archebu gwaith, nwyddau a gwasanaethau, ac eithrio fel y pennir yn Adran 7 neu 8 isod | Y Prif Swyddog Cyllid | Y Pennaeth Caffael | Nodir manylion pellach yn y Polisi Caffael sy'n rhan o Reoliadau Ariannol y Brifysgol.  Mae'r dirprwyo i'r Prif Swyddog Cyllid yn amodol ar y cymeradwyaethau angenrheidiol yn unol ag Adran 7. |
| 6.14 | Cymeradwyo taliadau nad ydynt yn orchmynion prynu trwy eithriad | Y Prif Swyddog Cyllid | Fel y dirprwyir gan y Prif Swyddog Cyllid |  |
| 6.15 | Rheoli cyfrifoldebau a rhwymedigaethau'r Brifysgol mewn perthynas â chynlluniau pensiwn | Bwrdd y Llywodraethwyr | Goruchwyliaeth strategol gan y Pwyllgor Cyllid | Mae’r broses yn cael ei harwain gan y Prif Swyddog Cyllid. |
| 6.16 | Monitro Strategol o sefyllfa ariannol gyffredinol y Brifysgol o fewn paramedrau'r Strategaeth a'r Cynllun Ariannol | Bwrdd y Llywodraethwyr | Y Pwyllgor Cyllid | Mae’r broses yn cael ei harwain gan y Prif Swyddog Cyllid. |
| 6.17 | Penodi Yswirwyr y Brifysgol | Bwrdd y Llywodraethwyr | Y Pwyllgor Cyllid | Bydd y broses yn cael ei harwain gan y Prif Swyddog Cyllid yn unol â’r Rheoliadau Ariannol. |
| 6.18 | Penodi Ymgynghorwyr Buddsoddi | Bwrdd y Llywodraethwyr | Y Pwyllgor Cyllid | Bydd y broses yn cael ei harwain gan y Prif Swyddog Cyllid yn unol â’r Rheoliadau Ariannol a’r Polisi Rheoli Trysorlys lle bo hynny'n berthnasol. |
| **7** | **PROSIECTAU CYFALAF, YSTADAU A MATERION TG** | | | |
| 7.1 | Cymeradwyo Prosiectau (Ceisiadau Gwariant Cyfalaf a Gweithredol) | Bwrdd y Llywodraethwyr | Bydd Bwrdd Buddsoddi'r Brifysgol yn adolygu’r holl geisiadau gwariant cyfalaf a gweithredol dros £10k. Bydd y rhain yn cael eu cyfeirio at Gadeirydd y Pwyllgor Cyllid i gymeradwyo gwariant arfaethedig dros £500k.  Bydd angen cymeradwyaeth y Cyfarwyddwr Gwasanaethau Digidol a Llyfrgelloedd ar unrhyw wariant arfaethedig ar faterion sy'n gysylltiedig â TG.  Bydd angen cymeradwyaeth y Prif Swyddog Amgylcheddau ac Eiddo ar unrhyw wariant arfaethedig ar faterion sy'n gysylltiedig ag Ystadau.  Mae Cynllun Dirprwyo'r Brifysgol yn nodi’r trefniadau penodol sydd ar waith sy'n cwmpasu’r terfynau awdurdodi ar gyfer incwm a gwariant yn adrannau 6 a 7 ac Atodiad 4 o'r Cynllun. | Fel arfer, mae'r gwariant sy'n cael ei gyfeirio at Gadeirydd y Pwyllgor Cyllid yn uwch na'r trothwy o £500k gan fod y trothwy’n gysylltiedig â'r gwariant dros gyfnod y contract, nid y gwariant blynyddol. |
| 7.2 | Caffael a Gwaredu eiddo a thir (gan gynnwys Lesddaliadol) | Bwrdd y Llywodraethwyr |  | Byddai angen i bob trafodiad o'r fath gael bwriad strategol a chael ei gymeradwyo gan y Bwrdd. |
| 7.3 | Prydlesi, cytundebau ar gyfer prydlesi, hawddfreintiau, trosglwyddiadau, cytundebau statudol a chytundebau enwebu, a chontractau eraill sy'n ymwneud ag eiddo’r Brifysgol (ac eithrio llety preswyl) | Bwrdd y Llywodraethwyr | Y Prif Swyddog Cyllid a’r Prif Swyddog Amgylcheddau ac Eiddo | Ar hyn o bryd nid oes terfyn i'r awdurdod dirprwyedig ar gyfer prydlesi ac ati sy'n ymwneud ag eiddo’r Brifysgol, ond mae'r Rheoliadau Ariannol yn nodi bod yn rhaid i bob trefniant o'r fath gael ei awdurdodi gan y Prif Swyddog Amgylcheddau ac Eiddo a'r Prif Swyddog Cyllid.  Mae hyn yn cynnwys cytundebau enwebu gyda darparwyr eiddo preswyl lle mae'r Brifysgol wedi ymrwymo i ryddhau ystafelloedd sy’n cael eu cadw ar ei rhan erbyn dyddiad penodol o ddod yn atebol am rent yr ystafelloedd hynny os na ellir eu llenwi. |
| 7.4 | Cyhoeddi contractau mewn perthynas â llety preswyl sy'n eiddo i'r Brifysgol | Yr Is-Ganghellor | Y Prif Swyddog Amgylcheddau ac Eiddo | Bydd y Prif Swyddog Amgylcheddau ac Eiddo yn ceisio cyngor cyfreithiol priodol ar delerau cytundebau o'r fath. |
| **8** | **CONTRACTAU, CYTUNDEBAU A THRWYDDEDAU** | | | |
| **8.1** | **Prynu nwyddau a gwasanaethau** | | | |
| 8.1.1 | Cymeradwyo partneriaethau academaidd (recriwtio) yn y DU a thramor | Y Bwrdd Academaidd |  | Y Pwyllgor Ansawdd a Safonau Academaidd sy’n gyfrifol am bartneriaethau addysg bellach yn y DU ac mae’n adrodd i'r Bwrdd Academaidd. Byddai'r Pwyllgor Rhyngwladol yn cadarnhau partneriaethau academaidd dramor a’r adnewyddiadau partneriaeth blynyddol Addysg Drawswladol, gyda chymeradwyaeth gan y Bwrdd Academaidd.  Rhoddir sicrwydd trwy'r Pwyllgor Cynllunio a Pherfformiad Strategol, sef y Pwyllgor Bwrdd sy'n gyfrifol am sicrwydd academaidd. |
| 8.1.2 | Cymeradwyo partneriaethau (nad ydynt yn ymwneud â recriwtio) yn y DU | Bwrdd y Llywodraethwyr |  |  |
| 8.1.3 | Partneriaethau rhyngwladol (nad ydynt yn ymwneud â recriwtio) | Yr Is-Ganghellor |  | Mae'r Is-Ganghellor yn cymeradwyo Memoranda Cyd-ddealltwriaeth a'r Dirprwy Is-Ganghellor Busnes, Materion Byd-eang ac Ymgysylltu Dinesig yn cymeradwyo cytundebau Addysg Drawswladol. |
| 8.1.4 | Cymeradwyo partneriaethau cyfnewid myfyrwyr | Y Bwrdd Academaidd | Cynrychiolydd a enwebir gan y Bwrdd Academaidd | Mae'r Is-Ganghellor neu'r Dirprwy Is-Ganghellor Busnes, Materion Byd-eang ac Ymgysylltu Dinesig yn cymeradwyo cytundebau cyfnewid myfyrwyr ar ôl diwydrwydd dyladwy a chymeradwyaeth gan Ysgolion perthnasol (fel rhan o'r cynlluniau Turing a symudedd allanol) |
| 8.1.5 | Cymeradwyo penderfyniadau sy'n ymwneud â nawdd | Bwrdd y Llywodraethwyr | Hyd at £25k - un aelod o Grŵp Gweithredol y Brifysgol  Hyd at £500k - dau aelod o Grŵp Gweithredol y Brifysgol (gan gynnwys yr Is-Ganghellor)  Dros £500k - Bwrdd y Llywodraethwyr |  |
| 8.1.6 | Cymeradwyo a llofnodi contractau ar gyfer prynu gwasanaethau neu unrhyw beth arall sydd i'w gweithredu fel Gweithred (lle na nodir fel arall yn y Cynllun hwn) | Bwrdd y Llywodraethwyr | Unrhyw ddau aelod o Fwrdd y Llywodraethwyr (gan gynnwys y Cadeirydd fel arfer)  Un aelod o Fwrdd y Llywodraethwyr (fel arfer yn cynnwys y Cadeirydd) ac Ysgrifennydd y Brifysgol | Bydd y Weithred yn cael ei selio a'i llofnodi gan unrhyw ddau aelod o Fwrdd y Llywodraethwyr neu drwy lofnod unrhyw un aelod o Fwrdd y Llywodraethwyr ac Ysgrifennydd y Brifysgol. |
| 8.1.7 | Gweithredu contractau a chytundebau nad ydynt yn bryniannau ac nad ydynt i'w gweithredu fel Gweithred (lle na ddarperir fel arall yn y Rheoliadau Ariannol) | Yr Is-Ganghellor |  | Dylai pob contract o'r fath gael ei gyfeirio trwy Ysgrifennydd y Brifysgol a fydd yn ceisio cyngor cyfreithiol lle bo angen. |
| 8.1.8 | Gweithredu contractau a chytundebau ar gyfer prynu nwyddau, gwasanaethau neu waith. | Yr Is-Ganghellor | Y Pennaeth Caffael | Mae contractau ar gyfer nwyddau ac ati yn dilyn ymarfer tendro caffael. Mae'r tendr yn cael ei awdurdodi yn unol â therfynau gwariant. |
| 8.1.9 | Llofnodi prosiectau Ymchwil sy'n gofyn am nawdd gan y Brifysgol a chymeradwyaeth gan gorff allanol. | Y Dirprwy Is-Ganghellor Ymchwil, Arloesi a Menter neu Awdurdod Dynodedig yn unol â gofynion, telerau ac amodau cyllidwyr | Y Dirprwy Is-Ganghellor a’r Profost | Mae'r terfynau, y cyd-destun a'r broses yn newid yn unol â gofynion cyllidwyr, ond fel mater o drefn caiff hyn ei reoli gan y Gwasanaethau Ymchwil ac Arloesi. |
| 8.1.10 | Llofnodi ceisiadau ymchwil a grant | Y Dirprwy Is-Ganghellor Ymchwil, Arloesi a Menter neu Awdurdod Dynodedig yn unol â gofynion, telerau ac amodau cyllidwyr | Y Dirprwy Is-Ganghellor a’r Profost | Mae'r terfynau, y cyd-destun a'r broses yn newid yn unol â gofynion cyllidwyr, ond fel mater o drefn caiff hyn ei reoli gan y Gwasanaethau Ymchwil ac Arloesi. |
| 8.1.11 | Derbyn a llofnodi dyfarniadau grantiau ymchwil | Y Dirprwy Is-Ganghellor Ymchwil, Arloesi a Menter neu Awdurdod Dynodedig yn unol â gofynion, telerau ac amodau cyllidwyr | Y Dirprwy Is-Ganghellor a’r Profost | Mae'r terfynau, y cyd-destun a'r broses yn newid yn unol â gofynion cyllidwyr, ond fel mater o drefn caiff hyn ei reoli gan y Gwasanaethau Ymchwil ac Arloesi. |
| 8.1.12 | Derbyn a llofnodi grantiau a chontractau cyfnewid gwybodaeth ac arloesi | Y Dirprwy Is-Ganghellor Ymchwil, Arloesi a Menter neu Awdurdod Dynodedig yn unol â gofynion, telerau ac amodau cyllidwyr | Y Dirprwy Is-Ganghellor a’r Profost | Mae'r terfynau, y cyd-destun a'r broses yn newid yn unol â gofynion cyllidwyr, ond fel mater o drefn caiff hyn ei reoli gan y Gwasanaethau Ymchwil ac Arloesi. |
| 8.1.13 | Caffael/darparu cyngor cyfreithiol i'r Brifysgol | Ysgrifennydd y Brifysgol | Cynrychiolwyr sydd wedi’u rhestru yng nghanllawiau'r Brifysgol | Nodir y ddarpariaeth gwasanaethau cyfreithiol a'r staff sydd wedi'u hawdurdodi i geisio cyngor cyfreithiol mewn canllaw a gaiff ei adolygu’n gyson. Mae'r canllaw’n rhan o'r broses gaffael ar gyfer gwasanaethau cyfreithiol. |
| **9** | **MATERION Y CYFRYNGAU A GWYBODAETH** | | | |
| 9.1 | Awdurdodi datganiadau i'r cyfryngau | Y Prif Swyddog Marchnata, Cyfathrebu a Recriwtio Myfyrwyr | Y Pennaeth Cyfathrebu | Gall hefyd fod yn briodol, yn dibynnu ar y cyd-destun, i geisio cymeradwyaeth gan yr Is-Ganghellor. |
| 9.2 | Cymeradwyo'r defnydd o Grest / Logo’r Brifysgol | Y Prif Swyddog Marchnata, Cyfathrebu a Recriwtio Myfyrwyr | Y Pennaeth Brand a Marchnata | Gall hefyd fod yn briodol, yn dibynnu ar y cyd-destun, i geisio cymeradwyaeth gan yr Is-Ganghellor ac Ysgrifennydd y Brifysgol. |
| 9.3 | Dosbarthu gwybodaeth o dan y Ddeddf Rhyddid Gwybodaeth (Cynllun Cyhoeddi'r Brifysgol) | Y Pennaeth Cydymffurfio | Y Swyddog Cydymffurfiaeth Gwybodaeth a Data | Bydd y Pennaeth Cydymffurfiaeth hefyd yn ymgynghori â chynghorwyr cyfreithiol allanol yn ôl yr angen, ynghyd ag unrhyw gydweithwyr perthnasol eraill.  Gall y Pennaeth Cydymffurfiaeth ddirprwyo awdurdod i aelod o'r Tîm Cydymffurfiaeth yn ei absenoldeb. |
| 9.4 | Cymhwyso sancsiynau sy'n ymwneud â mynediad unigolion i wasanaethau llyfrgell, cyfleusterau cyfrifiadurol, a systemau a rhwydweithiau'r Brifysgol | Y Prif Swyddog Amgylcheddau ac Eiddo | Y Pennaeth Gwasanaethau Digidol  Y Pennaeth Gwasanaethau Llyfrgelloedd | Bydd angen ystyried sancsiynau dyledwyr sy'n cyfyngu ar fynediad i Wasanaethau Digidol a Llyfrgelloedd a gymhwysir i'r cyfrif myfyriwr gan yr Adran Gyllid. |